
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


2 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 729 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση του Κανονισμού Διδακτορικών Σπουδών 
του Τμήματος Στατιστικής και Ασφαλιστικής Επι¬ 
στήμης της Σχολής Χρηματοοικονομικής και Στα¬ 
τιστικής του Πανεπιστημίου Πειραιώς. 

2 Ένταξη μονίμου υπαλλήλου του Πανεπιστημίου 
Πατρών, στην κατηγορία Ειδικού Τεχνικού Εργα¬ 
στηριακού Προσωπικού (Ε.Τ.Ε.Π.). 

3 Ένταξη υπαλλήλου του Πανεπιστημίου Πατρών 
με σχέση εργασίας Ιδιωτικού Δικαίου Αορίστου 
Χρόνου, στην κατηγορία Ειδικού Τεχνικού Εργα¬ 
στηριακού Προσωπικού (Ε.Τ.Ε.Π.). 


ΑΠΟΦΑΣΕΙΣ 

Αριθμ. 20180999 (1) 

Έγκριση του Κανονισμού Διδακτορικών Σπου¬ 
δών του Τμήματος Στατιστικής και Ασφαλιστικής 
Επιστήμης της Σχολής Χρηματοοικονομικής και 
Στατιστικής του Πανεπιστημίου Πειραιώς. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ 
(Αριθμ. συνεδρίας 8η/1 -02-2018) 

Έχοντας υπόψη: 

1. Τις διατάξεις των άρθρων 45 και 85 του ν. 4485/2017 
(ΦΕΚ 114 Α') «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες δια¬ 
τάξεις». 

2. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν. 

3. Τις διατάξεις του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανωτάτων εκπαιδευτικών ιδρυμάτων» (ΦΕΚ Α' 
195), όπως τροποποιήθηκαν και ισχύουν. 

4. Την παρ. 3ε του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚΑ' 148). 

5. Την υπ'αριθμ. 163204/Ζ1/29-9-2017 εγκύκλιο του 
Υπουργείου Παιδείας, Έρευνας και Θρησκευμάτων. 


6. Το υπ'αριθμ. ΦΕΚ 617/τ.ΥΟΔΔ/23-11-2017 στο οποίο 
δημοσιεύθηκε η υπ'αριθ. 201656/Ζ1/21-11-2017 δια- 
πιστωτική πράξη του Υπουργού Παιδείας, Έρευνας και 
Θρησκευμάτων (ΑΔΑ: 72Ε34653ΠΣ-ΒΤΨ) περί εκλογής 
Πρύτανη και τριών (3) Αντιπρυτάνεων του Πανεπιστημί¬ 
ου Πειραιώς με θητεία τεσσάρων (4) ετών, από 1 -12-2017 
έως 30-11-2021. 

7. Το απόσπασμα πρακτικού της Συνέλευσης του 
Τμήματος Στατιστικής και Ασφαλιστικής Επιστήμης του 
Πανεπιστημίου Πειραιώς στις 22/1/2018 (συνεδρία 5η). 

8. Το γεγονός ότι από την εφαρμογή των διατάξεων 
της παρούσας απόφασης δεν προκαλείται πρόσθετη 
δαπάνη εις βάρος του κρατικού προϋπολογισμού, απο¬ 
φασίζουμε: 

Τ ην έγκριση του Κανονισμού Διδακτορικών Σπουδών 
του Τμήματος Στατιστικής και Ασφαλιστικής Επιστήμης 
της Σχολής Χρηματοοικονομικής και Στατιστικής του 
Πανεπιστημίου Πειραιώς ως ακολούθως: 

Άρθρο 1 

Γενικές Αρχές 

Ο τρίτος κύκλος σπουδών του Τμήματος Στατιστικής 
και Ασφαλιστικής Επιστήμης περιλαμβάνει την εκπό¬ 
νηση Διδακτορικής Διατριβής και ολοκληρώνεται με 
την απονομή διδακτορικού τίτλου. Οι εν λόγω σπουδές 
αποσκοπούν στην προαγωγή της γνώσης και οδηγούν 
στην απόκτηση Διδακτορικού Διπλώματος, το οποίο 
πιστοποιεί την εκπόνηση πρωτότυπης επιστημονικής 
έρευνας και την ουσιαστική συνεισφορά του/της κατό¬ 
χου του στην εξέλιξη της γνώσης στον αντίστοιχο επι¬ 
στημονικό κλάδο. 

Οι απόφοιτοι του Προγράμματος Διδακτορικών Σπου¬ 
δών προορίζονται να στελεχώσουν το εκπαιδευτικό, 
ερευνητικό και επιχειρηματικό δυναμικό της Ελλάδας 
και του εξωτερικού. Συγχρόνως, το πρόγραμμα Διδακτο¬ 
ρικών Σπουδών αποτελεί για το Τμήμα, πηγή ακαδημαϊ¬ 
κού κύρους και διεθνούς διάκρισης και συμβάλλει στην 
αναβάθμιση της ερευνητικής παραγωγής, με έμφαση 
στην εκπόνηση και δημοσίευση πρωτότυπων επιστη¬ 
μονικών εργασιών. 

Άρθρο 2 

Νομικό Θεσμικό πλαίσιο 

Τ ο Πρόγραμμα Διδακτορικών Σπουδών του Τ μήματος 
Στατιστικής και Ασφαλιστικής Επιστήμης οργανώνεται 

και λειτουργεί σύμφωνα με τις διατάξεις του ν. 4485/2017 
και των εν ισχύει ευρισκομένων σχετικών διατάξεων και 
αποφάσεων. 

Στον παρόντα Εσωτερικό Κανονισμό αποτυπώνονται 
η δομή και οι κανόνες λειτουργίας του Προγράμματος 
Διδακτορικών Σπουδών του Τμήματος Στατιστικής και 
Ασφαλιστικής Επιστήμης του Πανεπιστημίου Πειραιώς, 
όπως αυτός καταρτίστηκε με απόφαση της Συνέλευσης 
του Τ μήματος (αριθμ. συνεδρίας 5,22/01 /2018), εγκρίθη- 
κε από τη Σύγκλητο του Πανεπιστημίου Πειραιώς (αριθμ. 
συνεδρίας 8,1/02/2018), δημοσιεύθηκε στην Εφημερίδα 
της Κυβερνήσεως, αναρτήθηκε στο διαδικτυακό τόπο 
του Τμήματος και κοινοποιήθηκε στο Υπουργείο Παι¬ 
δείας, Έρευνας και Θρησκευμάτων. 

Άρθρο 3 

Τυπικά Προσόντα Υποψηφίων 

στα Προγράμματα Διδακτορικών Σπουδών 

Δικαίωμα υποβολής αίτησης για εκπόνηση Διδακτο¬ 
ρικής Διατριβής στο Τμήμα έχουν όσοι/ες πληρούν τις 
κάτωθι προϋποθέσεις: 

• είναι πτυχιούχοι Α.Ε.Ι. (Πανεπιστημίου ή ΤΕΙ) της ημε¬ 
δαπής ή αναγνωρισμένου ως ισότιμου της αλλοδαπής 
και είναι κάτοχοι Διπλώματος Μεταπτυχιακών Σπουδών 
Α.Ε.Ι. της ημεδαπής ή αναγνωρισμένου ως ισότιμου της 
αλλοδαπής ή 

• είναι κάτοχοι ενιαίου και αδιάσπαστου τίτλου σπου¬ 
δών μεταπτυχιακού επιπέδου κατά το άρθρο 46 του 
ν. 4485/2017. 

Κατ' εξαίρεση, δικαίωμα υποβολής αίτησης για εκπό¬ 
νηση διδακτορικής διατριβής έχουν αριστούχοι απόφοι¬ 
τοι πρώτου κύκλου σπουδών που δεν είναι κάτοχοι Δι¬ 
πλώματος Μεταπτυχιακών Σπουδών οι οποίοι πληρούν 
όλα τα παρακάτω κριτήρια: (α) βαθμό πτυχίου μεγαλύ¬ 
τερο ή ίσο του 9,00 (εννέα) (μέχρι 10 μόρια), (β) μέσο 
όρο τουλάχιστον 9 (εννέα) στα μαθή ματα του γνωστικού 
αντικειμένου για το οποίο πρόκειται να υποβάλουν αίτη¬ 
ση εκπόνησης διδακτορικής διατριβής και ορίζονται με 
απόφαση της Συνέλευσης του Τμήματος (μέχρι δέκα 10 
μόρια), (γ) τουλάχιστον μία δημοσίευση σε διεθνές περι¬ 
οδικό με Ιιτιρ3ςΐ Εβοϊογ (5 μόρια/δημοσίευση), (δ) άριστη 
γνώση αγγλικών σε επίπεδο 02 (μέχρι 5 μόρια). Σε περί¬ 
πτωση κατοχής τίτλου του εξωτερικού για τα κριτήρια 
(α) και (β) χρησιμοποιείται ως όριο το 90% του βαθμού 
που αντιστοιχεί στο μέγιστο της κλίμακας βαθμολογίας. 

Μέσω αυτής της διαδικασίας, μπορούν να επιλεγούν 
έως και ένας (1) κατ' εξαίρεση υποψήφιος διδάκτορας 
(Υ.Δ.) ανά περίοδο, βάσει του αριθμού μορίων που συ¬ 
γκεντρώνουν. Η Συνέλευση Τμήματος δύναται να ορίζει 
ότι, όποιος επιλεγεί ως Υ.Δ. αυτής της κατηγορίας, υπο- 
χρεούται να παρακολουθήσει και να εξετασθεί επιτυχώς, 
σε μαθήματα Προγράμματος Μεταπτυχιακών Σπουδών 
με γνωστικό αντικείμενο αντίστοιχο με αυτό για το οποίο 
υποβάλλει αίτηση διδακτορικής διατριβής. 

Άρθρο 4 

Διαδικασία προκήρυξης υποψηφίων διδακτόρων 

Οι ενδιαφερόμενοι μπορούν να υποβάλουν αίτηση 
στη Γραμματεία του Τ μήματος σε τρεις περιόδους κατά 
τη διάρκεια κάθε ακαδημαϊκού έτους και ειδικότερα στις 


παρακάτω ημερομηνίες: (α) 20 Φεβρουάριου -1 Μαρτί¬ 
ου, (β) 20 Ιουλίου -1 Αυγούστου και (γ) 20 Οκτωβρίου - 
1 Νοεμβρίου). 

Ο/Η υποψήφιος/α υποβάλλει στις παραπάνω ημερο¬ 
μηνίες σχετική αίτηση στη Γραμματεία του Τμήματος 
όπου αναγράφεται ο προτεινόμενος τίτλος, η προτει- 
νόμενη γλώσσα εκπόνησης και συγγραφής -η οποία 
μπορεί να είναι διάφορη της ελληνικής - καθώς και ο/η 
προτεινόμενος/η ως επιβλέπων/ουσα της Διδακτορικής 
Διατριβής. 

Η αίτηση συνοδεύεται από τα παρακάτω δικαιολο- 
γητικά: 

1. Αντίγραφο Πτυχίου και αναλυτική βαθμολογία προ¬ 
πτυχιακών σπουδών από ΑΕΙ της ημεδαπής ή αναγνω¬ 
ρισμένου ως ισότιμου της αλλοδαπής. 

2. Αντίγραφο Διπλώματος Μεταπτυχιακών Σπουδών 
(της ημεδαπής ή αναγνωρισμένου ως ισότιμου της αλλο¬ 
δαπής) καθώς και την αντίστοιχη αναλυτική βαθμολογία. 

3. Αναλυτικό βιογραφικό σημείωμα. 

4. Τεκμηριωμένη επιστημονική πρόταση ως προσχέδιο 
διδακτορικής διατριβής που συνυπογράφεται από τον 
Υ.Δ. και τον προτεινόμενο Επιβλέποντα. 

5. Πιστοποιητικό επαρκούς γνώσης (επίπεδο Β2) μιας 
τουλάχιστον επίσημης γλώσσας της Ευρωπαϊκής Ένωσης. 

6. Δύο συστατικές επιστολές κατά προτίμηση από μέλη 
ΔΕΠ ΑΕΙ, σε φάκελο κλειστό από το συστήνοντα. 

7. Αντίγραφα εργασιών που έχουν εκπονηθεί σε προ¬ 
ηγούμενα προπτυχιακά ή μεταπτυχιακά προγράμματα 
σπουδών (αν υπάρχουν). 

Η διοικητική υποστήριξη των Διδακτορικών Σπουδών 
γίνεται από τη Γραμματεία του οικείου Τμήματος. 

Άρθρο 5 

Διαδικασία επιλογής Υποψηφίων Διδακτόρων 

Η Συνέλευση του Τ μήματος αφού λάβει υπ' όψη τις αι¬ 
τήσεις που έχουν υποβληθεί,τις κατηγοριοποιεί με βάση 
τη συνάφεια του ερευνητικού αντικειμένου, και ορίζει 
μία τριμελή επιτροπή από μέλη Δ.Ε.Π. του Τμήματος τα 
οποία έχουν τη μεγαλύτερη συνάφεια μετά ερευνητικά 
αντικείμενα των αιτήσεων. Η τριμελής επιτροπή εξετάζει 
τις αντίστοιχες αιτήσεις και τα συνυποβαλλόμενα έγγρα¬ 
φα και καλεί τους υποψηφίους σε συνέντευξη. Κατόπιν 
υποβάλλει στη Συνέλευση του Τμήματος αναλυτικό υπό¬ 
μνημα στο οποίο αναγράφονται οι λόγοι για τους οποί¬ 
ους κάθε υποψήφιος πρέπει ή δεν πρέπει να γίνει δεκτός 
καθώς και αιτιολόγηση για τον προτεινόμενο από την 
επιτροπή Επιβλέποντα, εφόσον αυτός δεν έχει προταθεί 
από τον υποψήφιο. Η Συνέλευση του Τμήματος αφού λά¬ 
βει υπόψη τη γνώμη του προτεινόμενου επιβλέποντος, 
τη συνεκτιμά με το υπόμνημα της επιτροπής και εγκρίνει 
ή απορρίπτει αιτιολογημένα την αίτηση του υποψηφίου. 

Η Συνέλευση του Τμήματος αναθέτει στον Επιβλέπο- 
ντα την επίβλεψη της Διδακτορικής Διατριβής, σύμφωνα 
μετην παράγραφο 3 του άρθρου 38 του ν. 4485/2017, και 
ορίζει Τριμελή Συμβουλευτική Επιτροπή (δηλ. τα άλλα 
δύο μέλη), με αρμοδιότητα να πλαισιώνει και να υποστη¬ 
ρίζει την εκπόνηση και συγγραφή της. Στην εγκριτική 
απόφαση ορίζεται και η γλώσσα συγγραφής της διδα¬ 
κτορικής διατριβής. 

Μετά την εγγραφή των Υ.Δ. και τον ορισμό των Τριμε¬ 
λών Συμβουλευτικών Επιτροπών, τα ονόματα των Υ.Δ., 
των Επιβλεπόντων, οι τίτλοι των εκπονούμενων διδακτο¬ 
ρικών διατριβών και σύντομη περίληψη αυτών, καθώς 
και τα μέλη των Τριμελών Συμβουλευτικών Επιτροπών 
αναρτώνται στον διαδικτυακό τόπο του Τμήματος στην 
ελληνική και στην αγγλική γλώσσα. 

Αλλαγή τίτλου ή εξειδίκευση τίτλου, μπορεί να πραγ¬ 
ματοποιηθεί μέχρι και 3 μήνες πριν τον ορισμό της 
Επταμελούς Εξεταστικής Επιτροπής με αίτηση του Υ.Δ., 
τεκμηριωμένη εισήγηση τηςΤριμελούςΣυμβουλευτικής 
Επιτροπής και έγκριση της Συνέλευσης του Τμήματος. 
Στην περίπτωση κατά την οποία η αλλαγή τίτλου οδηγεί 
σε νέο επιστημονικό πεδίο, ακολουθείται η διαδικασία 
του άρθρου 4 του παρόντα Κανονισμού. 

Άρθρο 6 

Επίβλεψη Διδακτορικής Διατριβής 

1. Δικαίωμα επίβλεψης Διδακτορικών Διατριβών έχουν 
τα μέλη Δ.Ε.Π. α' βαθμίδας, αναπληρωτή και επίκουρου 
καθηγητή του Τμήματος Στατιστικής και Ασφαλιστικής 
Επιστήμης. Κάθε Επιβλέπων μπορεί να επιβλέπει έως 
και πέντε (5) Υ.Δ. χωρίς ωστόσο να λαμβάνονται υπόψη 
οι περιπτώσεις συνεπίβλεψης Διδακτορικών Διατριβών. 

2. ΣτηνΤριμελή Συμβουλευτική Επιτροπή μετέχουν ως 
μέλη, ο/η επιβλέπων/ουσα και δύο ακόμη μέλη Δ.Ε.Π. 
α' βαθμίδας, αναπληρωτή και επίκουρου καθηγητή 
από το οικείο ή άλλο Α.Ε.Ε ή καθηγητές αναγνωρισμέ¬ 
νων ως ομοταγών ιδρυμάτων της αλλοδαπής, οι οποίοι 
είναι κάτοχοι Διδακτορικού Διπλώματος, ή ερευνητές 
των βαθμιδών Α', Β' ή Γ' από ερευνητικά κέντρα του 
άρθρου 13Α του ν. 4310/2014, συμπεριλαμβανομένων 
των ερευνητικών κέντρων της Ακαδημίας Αθηνών και 
του Ιδρύματος Ιατροβιολογικών Ερευνών της Ακαδημί¬ 
ας Αθηνών ή από αναγνωρισμένα ερευνητικά κέντρα ή 
ινστιτούτα της αλλοδαπής και έχουν το ίδιο ή συναφές 
γνωστικό αντικείμενο με την υπό κρίση Διδακτορική 
Διατριβή. ΣτηνΤριμελή Συμβουλευτική Επιτροπή μετέχει 
τουλάχιστον ένα (1) μέλος Δ.Ε.Π. από τις τρεις πρώτες 
βαθμίδες του Τμήματος. Ως μέλη τηςΤριμελούς Συμβου¬ 
λευτικής Επιτροπής είναι δυνατόν να ορίζονται και μέλη 
Δ.Ε.Π. τα οποία είναι σε άδεια. 

3.0 επιβλέπων Καθηγητής καθοδηγεί και υποστηρίζει 
την έρευνα του υποψηφίου διδάκτορα. Η λειτουργία της 
Τριμελούς Συμβουλευτικής Επιτροπής είναι σημαντική, 
αλλά δεν υποκαθιστά τον ιδιαίτερο ρόλο του επιβλέπο- 
ντος Καθηγητή, του οποίου η εμπλοκή στην επιβλεπόμε- 
νη έρευνα είναι κρίσιμη. Ειδικότερα, η άμεση συνεργασία 
επιβλέποντος και υποψηφίου διδάκτορα πρέπει να είναι 
τακτική και συνεχής. 

4. Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη επι- 
βλέποντος/σας για μεγάλο χρονικό διάστημα, η Συνέλευ¬ 
ση του Τμήματος, εκτιμώντας τις περιστάσεις, αναθέτει 
σε άλλον/η την επίβλεψη, σύμφωνα με όσα ορίζονται 
στις προηγούμενες παραγράφους, κατόπιν αίτησης του/ 
της υποψήφιου/ας διδάκτορα και σύμφωνης γνώμης 
του/της νέου/ας προτεινόμενου/ης επιβλέποντος/ας. Σε 
διαφορετική περίπτωση, ένα από τα άλλα δύο (2) μέλη 


τηςΤριμελούς Συμβουλευτικής Επιτροπής αναλαμβά¬ 
νουν χρέη επιβλέποντος/ας, ακόμη και καθ' υπέρβαση 
του μέγιστου αριθμού υποψήφιων διδακτόρων. 

5. Αν ο/η αρχικός/η επιβλέπων/ουσα μετακινηθεί σε 
άλλο Α.Ε.Ε ή Τμήμα Α.Ε.Ε ή συνταξιοδοτηθεί, συνεχίζει 
να τελεί χρέη επιβλέποντος/ουσας των Διδακτορικών 
Διατριβών που έχει αναλάβει, και ο τίτλος απονέμεται 
από το Α.Ε.Ε, στο οποίο ανήκει τοΤμήμα, όπου ξεκίνησε 
η εκπόνηση της Διδακτορικής Διατριβής. 

Άρθρο 7 

Εκπόνηση Διδακτορικής Διατριβής 

με συνεπίβλεψη 

1 .Το Τμήμα Στατιστικής και Ασφαλιστικής Επιστήμης 
είναι δυνατό να συνεργάζεται, με απόφαση της Συνέ- 
λευσηςΤμήματος, με άλλαΤμήματα ΑΕΕ ερευνητικά κέ¬ 
ντρα και ινστιτούτα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών, για την εκπόνηση δι¬ 
ατριβών με συνεπίβλεψη. Τα σχετικά με τη διαδικασία 
εκπόνησης, χορήγησης ενιαίου ή χωριστού τίτλου κ.α., 
προβλέπονται στο οικείο Ειδικό Πρωτόκολλο Συνερ¬ 
γασίας που καταρτίζεται και εγκρίνεται από τις οικείες 
Συγκλήτους και τα συλλογικά όργανα διοίκησης των 
ερευνητικών κέντρων. 

2. Το Τμήμα Στατιστικής και Ασφαλιστικής Επιστήμης 
είναι δυνατό επίσης να συνεργάζεται με αναγνωρισμένα 
ως ομοταγή Ιδρύματα ή ερευνητικά κέντρα και ινστι¬ 
τούτα της αλλοδαπής για την εκπόνηση διατριβών με 
συνεπίβλεψη. Τα σχετικά με τη διαδικασία εκπόνησης, 
χορήγησης ενιαίου ή χωριστού τίτλου κ.α., προβλέπονται 
στο οικείο Ειδικό Πρωτόκολλο Συνεργασίας που καταρ¬ 
τίζεται σύμφωνα με όσα ορίζει η σχετική απόφαση του 
Υπουργού Παιδείας, Έρευνας και Θρησκευμάτων που 
δημοσιεύεται στην Εφημερίδα της Κυβερνήσεως. 

Άρθρο 8 

Διάρκεια σπουδών 

Η χρονική διάρκεια για την απόκτηση του Διδακτορι¬ 
κού Διπλώματος είναι τουλάχιστον τρία (3) πλήρη ημερο¬ 
λογιακά έτη από την ημερομηνία ορισμού τηςΤριμελούς 
Συμβουλευτικής Επιτροπής. Γιατους/τιςυποψήφιους/ες 
διδάκτορες που γίνονται κατ'εξαίρεση δεκτοί/ές, χωρίς 
να είναι κάτοχοι ΜΔΕ, το ελάχιστο χρονικό όριο από¬ 
κτησης του Διδακτορικού Διπλώματος ανέρχεται στα 
τέσσερα (4) τουλάχιστον πλήρη ημερολογιακά έτη από 
την ημερομηνία ορισμού τηςΤριμελούς Συμβουλευτικής 
Επιτροπής. 

Η μέγιστη χρονική διάρκεια είναι πέντε (5) πλήρη 
ημερολογιακά έτη από την ημερομηνία ορισμού της 
Τριμελούς Συμβουλευτικής Επιτροπής. Σε περίπτωση 
που ο Υ.Δ. δεν ολοκληρώσει την παρουσίαση της δια¬ 
τριβής σε πέντε (5) πλήρη ημερολογιακά έτη, κατόπιν 
αιτήσεώςτου και με τη σύμφωνη γνώμη τηςΤριμελούς 
Συμβουλευτικής Επιτροπής, η Συνέλευση του Τμήμα¬ 
τος μπορεί να χορηγήσει παράταση της φοίτησης για 
χρονικό διάστημα, το οποίο δεν μπορεί να υπερβαίνει 
συνολικά τα δύο (2) έτη. Ο Υ.Δ. ενημερώνεται εγγράφως 
για τη χορήγηση της παράτασης και τη διαγραφή του 
σε περίπτωση μη ολοκλήρωσης των υποχρεώσεώντου. 

Ο υποψήφιος διδάκτορας δικαιούται να ζητήσει ανα¬ 
στολή σπουδών μία φορά κατά τη διάρκεια των σπου¬ 
δών του.Το χρονικό διάστημα της αναστολής δεν μπορεί 
να είναι μεγαλύτερο από δύο (2) έτη. Η Συνέλευση κρίνει 
τη σπουδαιότητα των λόγων της αιτούμενης αναστολής 
και εφ'όσον γίνουν αποδεκτοί, ο υποψήφιος μπορεί να 
συνεχίσει τις σπουδές του μετά το χρονικό διάστημα της 
αναστολής, αλλά σύμφωνα με τους ισχύοντες κατά την 
κατάθεση της αίτησης εκπόνησης όρους. Κατά τη διάρ¬ 
κεια της αναστολής φοίτησης, οι Υ.Δ. δεν επωφελούνται 
των δικαιωμάτων και των παροχών που προβλέπονται 
για τους Υ.Δ. 

Άρθρο 9 

Δικαιώματα, παροχές και υποχρεώσεις 
υποψηφίων διδακτόρων 

Οι Διδακτορικές Σπουδές προσφέρονται δωρεάν. 

Οι Υ.Δ. υποχρεούνται σε ανανέωση εγγραφής ανά 
ακαδημαϊκό έτος και για πέντε (5) έτη από την ημερο¬ 
μηνία ορισμού της Τριμελούς Συμβουλευτικής Επιτρο¬ 
πής, διατηρούν πλήρη τα δικαιώματα και τις παροχές 
που προβλέπονται και για τους/τις φοιτητές/τριες του 
β' κύκλου σπουδών. 

Επιπλέον, οι υποψήφιοι/ες διδάκτορες διατηρούν 
δικαιώματα πρόσβασης, δανεισμού και χρήσης των 
ηλεκτρονικών υπηρεσιών των πανεπιστημιακών βιβλι¬ 
οθηκών μέχρι και πέντε (5) έτη μετά την απονομή του 
Διδακτορικού Διπλώματος. 

Ο/Η υποψήφιος/α διδάκτορας, κατ'έτος παρουσιάζει 
προφορικά την πρόοδο της Διδακτορικής Διατριβής 
ενώπιον της Τριμελούς Συμβουλευτικής Επιτροπής σε 
σεμινάρια που οργανώνονται από το Τμήμα. Επίσης 
υποβάλλει εγγράφως σε αυτήν σχετικό αναλυτικό υπό¬ 
μνημα. Αντίγραφο του υπομνήματος, καθώς και σχόλια 
επ' αυτού από την Τριμελή Συμβουλευτική Επιτροπή, 
καθώς και έκθεση προόδου που συντάσσει η Τριμελής 
καταχωρούνται στον ατομικό φάκελο του/της υποψη¬ 
φίου/ας διδάκτορα. 

Με πρόταση του επιβλέποντος, μετά από σύμφωνη 
γνώμη της Τριμελούς Συμβουλευτικής Επιτροπής και 
έγκριση της Συνέλευσης του Τμήματος μπορεί να ζητηθεί 
από τον υποψήφιο διδάκτορα, εφ' όσον αυτό κρίνεται 
απαραίτητο, η υποχρεωτική παρακολούθηση ή/και εξέ¬ 
ταση συγκεκριμένων προπτυχιακών ή μεταπτυχιακών 
μαθημάτων του οικείου Τμήματος, ή άλλων Τμημάτων 
του Πανεπιστημίου Πειραιώς. Εάν απαιτηθεί η υποχρε¬ 
ωτική παρακολούθηση μαθημάτων από τον υποψήφιο 
διδάκτορα, αυτό πρέπει να συμβεί κατά το πρώτο έτος 
εγγραφής του στο πρόγραμμα Διδακτορικών Σπουδών, 
εκτός εξαιρετικών περιπτώσεων. 

Με απόφαση της Συνέλευσης του Τμήματος μπορεί να 
προβλέπεται η υποχρεωτική παρακολούθηση ειδικών 
μαθημάτων διδακτορικού επιπέδου που προσφέρονται 
στους υποψηφίους διδάκτορες του Τμήματος. 

Ο υποψήφιος διδάκτωρ έχει τη δυνατότητα να πραγ¬ 
ματοποιήσει ένα μέρος της έρευνάς του σε Πανεπιστήμιο 
άλλης χώρας μετά από σύμφωνη γνώμη της Τριμελούς 
Συμβουλευτικής Επιτροπής και της Συνέλευσης, προ- 
κειμένου να εξοικειωθεί με το διεθνές σύστημα αξιο¬ 
λόγησης και τεκμηρίωσης της επιστημονικής γνώσης. 


Ο υποψήφιος οφείλει να επιδιώκει ενεργή παρουσία 
στο διεθνές ακαδημαϊκό περιβάλλον, συμμετέχοντας 
σε σεμινάρια ή επιστημονικά συνέδρια, αποβλέποντας 
στην αναγνώριση της έρευνάς του με δημοσιεύσεις σε 
περιοδικά με σύστημα κριτών, όπου αυτό είναι εφικτό. 

Με απόφαση Συνέλευσης του Τμήματος και κοινή από¬ 
φαση των Υπουργείων Παιδείας και Οικονομικών μπορεί 
να ανατίθεται σε υποψήφιους/ες διδάκτορες η επικουρία 
μελών ΔΕΠ του Τμήματος σε προπτυχιακό και μεταπτυ¬ 
χιακό επίπεδο με ωριαία αντιμισθία, η οποία επιβαρύνει 
τον τακτικό προϋπολογισμό του Ιδρύματος. 

Οι Υ.Δ. δύνανται με αίτησή τους, η οποία εγκρίνεται 
από τη Συνέλευση του Τμήματος να συνδράμουν επι¬ 
κουρικά στο εκπαιδευτικό έργο του Τμήματος χωρίς 
αντιμισθία. 

Άρθρο 10 

Συγγραφή και αξιολόγηση 

Διδακτορικής Διατριβής 

Για τη συγγραφή της Διδακτορικής Διατριβής ακο¬ 
λουθείται σχεδιότυπο το οποίο είναι αναρτημένο στον 
διαδικτυακό τόπο του Τμήματος. Ο αριθμός σελίδων της 
διδακτορικής διατριβής δεν μπορεί να ξεπερνά τις 200, 
μη συμπεριλαμβανομένων των παραρτημάτων. 

Εάν η διατριβή έχει γραφεί σε ξένη γλώσσα, απαιτείται 
να περιλαμβάνεται απαραίτητα ο τίτλος και περίληψή 
της στην Ελληνική. Σε περίπτωση που είναι στα Ελληνικά 
γράφεται και ο τίτλος στην Αγγλική πριν την περίληψη. 
Αλλαγή της γλώσσας συγγραφής μπορεί να γίνει, με από¬ 
φαση της Συνέλευσης του Τμήματος, μέχρι και έξι μήνες 
πριν τον ορισμό της Επταμελούς Εξεταστικής Επιτροπής. 

Μετά την ολοκλήρωση της συγγραφής της Διδακτορι¬ 
κής Διατριβής ο/η υποψήφιος/α διδάκτορας υποβάλλει 
αίτηση στην Τριμελή Συμβουλευτική Επιτροπή, δια της 
Γραμματείας, για δημόσια υποστήριξη και αξιολόγησή 
της. Η Τριμελής Συμβουλευτική Επιτροπή, αποφασίζει 
την έγκριση ή την αιτιολογημένη απόρριψη της αίτησης. 
Εφόσον αυτή εγκριθεί, συντάσσει αναλυτική Εισηγητική 
Έκθεση, την οποία υποβάλλει στη Συνέλευση του Τμή¬ 
ματος ζητώντας τον ορισμό Επταμελούς Εξεταστικής 
Επιτροπής για την κρίση της Διδακτορικής Διατριβής. 

Εάν ηΤριμελής Συμβουλευτική Επιτροπή δεν εγκρίνει την 
αίτηση του/της υποψηφίου/ας διδάκτορα, δίνει αναλυτικά 
επιστημονικές παρατηρήσεις - βελτιώσεις και καθορίζει 
συγκεκριμένη προθεσμία για την επανυποβολή της. 

Η Συνέλευση του Τμήματος, μετά την κατάθεση θετι¬ 
κής Εισηγητικής Έκθεσης τηςΤριμελούς Συμβουλευτικής 
Επιτροπής, ορίζει Επταμελή Εξεταστική Επιτροπή για την 
αξιολόγηση της Διδακτορικής Διατριβής του/της υποψή¬ 
φιου/ας διδάκτορα. Για να προχωρήσει η Συνέλευση σε 
ορισμό της επιτροπής είναι απαραίτητο να πληρούνται 
οι ακόλουθες προϋποθέσεις: 

α. Τουλάχιστον δύο (2) ερευνητικές εργασίες προερ¬ 
χόμενες από τη Διδακτορική Διατριβή δημοσιευμένες (ή 
δεκτές προς δημοσίευση) σε αναγνωρισμένου κύρους 
διεθνή επιστημονικά περιοδικά (με διεθνές θοΝϊοιίθΙ 
6θ3Γ0) με διαδικασία κριτών, ή μια (1) σε αναγνωρισμέ¬ 
νου κύρους διεθνές επιστημονικό περιοδικό και μια (1) 
σε συλλογικό τόμο ή σε ειδική έκδοση πρακτικών επι¬ 
στημονικού συνεδρίου με διαδικασία κριτών. 

β.Τουλάχιστον μία συμμετοχή με ανακοίνωση σε ανα¬ 
γνωρισμένο επιστημονικό συνέδριο. 

Στην Επταμελή Εξεταστική Επιτροπή μετέχουν τα μέλη 
της Τριμελούς Συμβουλευτικής Επιτροπής και τέσσερα 
επιπλέον μέλη που πληρούν τα κριτήρια του άρθρου 39 
παρ. 2 β' εδάφιο του ν. 4485/2017 και συγκεκριμένα εί¬ 
ναι μέλη Δ.Ε.Π. α' βαθμίδας, αναπληρωτή και επίκου¬ 
ρου καθηγητή από το οικείο ή άλλο Α.Ε.Ι. ή καθηγητές 
αναγνωρισμένων ως ομοταγών ιδρυμάτων της αλλοδα¬ 
πής, οι οποίοι είναι κάτοχοι Διδακτορικού Διπλώματος, 
ή ερευνητές των βαθμιδών Α', Β' ή Γ' από ερευνητικά 
κέντρα του άρθρου 13Ατουν. 4310/2014, συμπεριλαμ¬ 
βανομένων των ερευνητικών κέντρων της Ακαδημίας 
Αθηνών και του Ιδρύματος Ιατροβιολογικών Ερευνών 
της Ακαδημίας Αθηνών ή από αναγνωρισμένα ερευνη¬ 
τικά κέντρα ή ινστιτούτα της αλλοδαπής και έχουν το 
ίδιο ή συναφές γνωστικό αντικείμενο με την υπό κρίση 
Διδακτορική Διατριβή. 

Προκειμένου να συγκροτηθεί η Επταμελής Εξεταστική 
Επιτροπή, τα τυχόντα αφυπηρετήσαντα μέλη τηςΤριμε- 
λούς Συμβουλευτικής Επιτροπής αντικαθίστανται από 
νέα μέλη που πληρούν τα κριτήρια του άρθρου 39 παρ. 2 
β' εδάφιο του ν. 4485/2017. Τα αφυπηρετήσαντα μέλη 
δικαιούνται να παρευρεθούν στη διαδικασία δημόσιας 
παρουσίασης και αξιολόγησης χωρίς δικαίωμα ψήφου. 
Μέλη ΔΕΠ τα οποία βρίσκονται σε άδεια, δύνανται να 
συμμετέχουν ως μέλη της Επταμελούς Εξεταστικής Επι¬ 
τροπής. 

Η Διδακτορική Διατριβή υποστηρίζεται από τον/την 
υποψήφιο/α διδάκτορα δημόσια, ενώπιον της Επταμε¬ 
λούς Εξεταστικής Επιτροπής. Η διαδικασία της δημόσιας 
υποστήριξης προϋποθέτει τη συμμετοχή τουλάχιστον 
πέντε (5) μελών της Επταμελούς Εξεταστικής Επιτροπής 
εκ των οποίων τουλάχιστον τέσσερα (4) θα πρέπει να 
συμμετέχουν με φυσική παρουσία, ενώ τα λοιπά μέλη 
μπορούν να συμμετέχουν και μέσω τηλεδιάσκεψης. 

Στη συνέχεια ο/η υποψήφιος/α αποχωρεί και η Επτα¬ 
μελής Εξεταστική Επιτροπή συνεδριάζει χωρίς την πα¬ 
ρουσία τρίτων και κρίνει τη διατριβή ως προς την ποι¬ 
ότητα, την πληρότητα, την πρωτότυπη σκέψη και την 
συμβολή της στην επιστήμη και με βάση αυτά τα κριτή¬ 
ρια διατυπώνει την τελική της κρίση και τη βαθμολογεί. 
Η Διδακτορική Διατριβή εγκρίνεται με πλειοψηφία του¬ 
λάχιστον πέντε (5) μελών της Επταμελούς Εξεταστικής 
Επιτροπής. Η έγκριση και βαθμολόγηση βεβαιώνεται με 
σχετικό Πρακτικό. Το Πρακτικό υπογράφεται από όλα 
τα συμμετέχοντα στη διαδικασία της αξιολόγησης της 
διατριβής μέλη της Επταμελούς Εξεταστικής Επιτροπής 
και διαβιβάζεται δια της Γραμματείας, στη Συνέλευση 
του Τμήματος. 

Σε περίπτωση κατά την οποία το Πρακτικό φέρει υπο¬ 
γραφές τεσσάρων μελών της Επταμελούς Επιτροπής και 
πέμπτο μέλος έχει υπογράψει την Εισηγητική Έκθεση, ο 
τίτλος θεωρείται ότι έχει χορηγηθεί εγκύρως. 

Η εγκριθείσα Διδακτορική Διατριβή βαθμολογείται 
με την ακόλουθη κλίμακα: Άριστα, Λίαν Καλώς, Καλώς 

Σε περίπτωση μη έγκρισης της διδακτορικής διατρι¬ 
βής από την Επταμελή Εξεταστική Επιτροπή, μετά από 
απόφαση της Συνέλευσης του Τμήματος, μπορεί να δο¬ 
θεί η δυνατότητα στον Υ.Δ. να παρουσιάσει εκ νέου τη 


διδακτορική του διατριβή σε εύλογο χρονικό διάστημα, 
αφού λάβει υπ' όψη του τις υποδείξεις της Επταμελούς 
Εξεταστικής Επιτροπής. 

Άρθρο 11 

Αναγόρευση και Καθομολόγηση Διδακτόρων 

Πριν την αναγόρευση του Υ.Δ. σε διδάκτορα απαιτείται 
να γίνει: 

1. Κατάθεση δύο αντιτύπων της διδακτορικής διατρι¬ 
βής στα οποία έχουν περαστεί οι υποδειχθείσες διορθώ¬ 
σεις. Ένα αντίτυπο θα παραμείνει στη Γραμματεία του 
Τμήματος, και ένα θα σταλεί στο Εθνικό ΚέντροΤεκμη- 
ρίωσης από τον ίδιο τον Υ.Δ. 

2. Κατάθεση στη Γραμματεία του Τμήματος και στην 
Κεντρική Βιβλιοθήκη του Πανεπιστημίου Πειραιώς από 
ένα Έϋ που περιέχει τη διδακτορική διατριβή υπό μορφή 
αρχείου ΡϋΓ. 

3. Ηλεκτρονική κατάθεση της διδακτορικής διατριβής 
στο Εθνικό Κέντρο Τεκμηρίωσης. 

4. Υποβολή αίτησης Ορκωμοσίας στη Γραμματεία του 
Τμήματος. 

Η αναγόρευση - καθομολόγηση και απονομή του Δι¬ 
δακτορικού Διπλώματος γίνεται ενώπιον της Συνέλευσης 
του Τμήματος. Ο Πρόεδρος του Τμήματος θέτει υπόψη 
του Σώματος το Πρακτικό, που πιστοποιεί την επιτυχή 
ολοκλήρωση της διαδικασίας προφορικής παρουσία¬ 
σης και αξιολόγησης της Διδακτορικής Διατριβής και 
ακολουθεί η αναγόρευση του/της υποψηφίου/ας σε 
Διδάκτορα του Τμήματος. 

Ο/Η υποψήφιος/α διδάκτορας μετά την ολοκλήρωση 
της παραπάνω διαδικασίας, μπορεί να αιτηθεί χορήγηση 
βεβαίωσης αναγόρευσης σε Διδάκτορα του Τ μήματος. 

Στον/Στην Διδάκτορα χορηγείται Αντίγραφο Διδακτο¬ 
ρικού Διπλώματος.Το Διδακτορικό Δίπλωμα (μεμβράνη), 
υπογράφεται από τον/την Πρύτανη, τον/την Πρόεδρο 
και τον/την ΓραμματέατουΤμήματος και φέρει τη σφρα¬ 
γίδα του Πανεπιστημίου Πειραιώς. 

Στην περίπτωση επιστημονικής συνεργασίας Τμήμα¬ 
τος με Τμήμα αναγνωρισμένου ομοταγούς ιδρύματος 
της αλλοδαπής, για εκπόνηση Διδακτορικής Διατριβής 
με συνεπίβλεψη το Τμήμα χορηγεί χωριστό τίτλο Διδα¬ 
κτορικού Διπλώματος, στον οποίο γίνεται μνεία και του 
άλλου συνεργαζόμενου ιδρύματος, εφόσον το Ειδικό 
πρωτόκολλο Συνεργασίας Ε.Π.Σ. δεν ορίζει διαφορετι¬ 
κά. Ο τίτλος αυτός υπογράφεται από τον Πρύτανη, τον 
ΠρόεδροτουΤμήματος και τον ΓραμματέατουΤμήματος 
που συμμετέχει στη συνεργασία. 

Η τελετή αναγόρευσης και καθομολόγησης, το κεί¬ 
μενο του όρκου καθώς και ο τύπος του Διδακτορικού 
Διπλώματος του/της Διδάκτορος ακολουθεί τα πρότυπα 
σχετικών αποφάσεων της Συγκλήτου του Πανεπιστημίου 
Πειραιώς. 

Οι Διδακτορικές Σπουδές οδηγούν σε τίτλο σπουδών 
επιπέδου 8 σύμφωνα με το Ευρωπαϊκό Πλαίσιο Προ¬ 
σόντων (ΕΟΕ) και το Εθνικό Πλαίσιο Προσόντων (ΕΠΠ). 

Άρθρο 12 

Διαγραφή υποψηφίων διδακτόρων 

Η Συνέλευση τουΤμήματος, μετά την εισήγηση κατά 
πλειοψηφία τηςΤριμελούςΣυμβουλευτικής Επιτροπής, 

δύναται να αποφασίσει τη διαγραφή Υ.Δ.. Οι κύριοι λόγοι 
διαγραφής Υ.Δ. είναι οι ακόλουθοι: 

• Μη ανανέωση ετήσιας εγγραφής. 

■ Ανεπαρκής πρόοδος ή στασιμότητα στο ερευνητι¬ 
κό έργο. Η ανεπαρκής πρόοδος του/της υποψηφίου/ 
ας διδάκτορα, τεκμηριώνεται με δύο (2) τουλάχιστον 
αρνητικές Εκθέσεις Προόδου. 

• Μη υποβολή ετήσιων αναλυτικών υπομνημάτων σχε¬ 
τικά με την πρόοδο της διδακτορικής διατριβής. 

• Μη υποβολή ετήσιων εκθέσεων προόδου. 

• Υπέρβαση της μέγιστης χρονικής διάρκειας εκπόνη¬ 
σης διδακτορικής διατριβής, όπως ορίζεται στο άρθρο 8. 

• Κατόπιν αιτήσεωςτου Υ.Δ. 

• Αντιγραφή στις εξετάσεις, ανάρμοστη συμπεριφορά 
και λοιπά παραπτώματα που δεν συνάδουν με την ιδιό¬ 
τητα του Υ.Δ. και την ακαδημαϊκή δεοντολογία. 

■ Μη επιτυχής εξέταση η επανεξέταση του προβλε- 
πόμενου από τον κανονισμό μαθήματος ή μαθημάτων. 

• Χρήση ιδεών, μεθόδων και αποτελεσμάτων ή αντι¬ 
γραφή μέρους εργασιών άλλων επιστημόνων, χωρίς ανα¬ 
φορά σε αυτούς στη διδακτορική διατριβή ή σε άλλες 
επιστημονικές εργασίες. 

• Μη επιτυχής επανεξέταση της διδακτορικής διατριβής. 

Άρθρο 13 

Μεταβατικές διατάξεις 

1. Οι διατάξεις του ν. 4485/2017 εφαρμόζονται και για 
τους Υ.Δ. που έχουν γίνει δεκτοί πριν από την έναρξη 
ισχύος του, εφόσον δεν έχει οριστεί, κατά την έναρξη της 
ισχύος του, η Επταμελής Εξεταστική Επιτροπή. 

2. Οι χρονικές περίοδοι που αναφέρονται στο άρθρο 4 
του παρόντος Κανονισμού ισχύουν κατά την πρώτη 
εφαρμογή του ως έχουν, ειδάλλως τροποποιούνται κα¬ 
τάλληλα με απόφαση της Συνέλευσης του Τμήματος. 
Η απόφαση αυτή αναρτάται στον διαδικτυακό τόπο του 
Τμήματος. 

Άρθρο 14 

Αοιπές διατάξεις 

Θέματα που δεν ρυθμίζονται από τον παρόντα Κα¬ 
νονισμό, θα ρυθμίζονται με αποφάσεις των αρμοδίων 
οργάνων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 20 Φεβρουάριου 2018 

Ο Πρύτανης 

ΑΓΓΕΛΟΣ ΚΟΤΙΟΣ 


Αριθμ. 533/4585 (2) 

Ένταξη μονίμου υπαλλήλου του Πανεπιστημίου 
Πατρών, στην κατηγορία Ειδικού Τεχνικού Εργα¬ 
στηριακού Προσωπικού (Ε.Τ.Ε.Π.). 

Η ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ 

Έχοντας υπόψη: 

1. Τις διατάξεις του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνο¬ 


ποίηση των ανωτάτων εκπαιδευτικών ιδρυμάτων», και 
ειδικότερα τα άρθρα 29 και 79 του ανωτέρω νόμου (ΦΕΚ 
ΑΊ 95/2011). 

2. Τις διατάξεις του ν. 4186/2013 «Αναδιάρθρωση της 
Δευτεροβάθμιας Εκπαίδευσης και λοιπές διατάξεις», και 
ειδικότερα το άρθρο 39 παρ. 21 του ανωτέρω νόμου, με 
την οποία τροποποιήθηκε το άρθρο 79 παρ. 3 εδ. δ' του 
ν. 4009/2011. 

3. Τις διατάξεις του αρ. 66 του ν. 4415/2016 (ΦΕΚ Α' 
159/2016) έτσι όπως αντικαταστάθηκε από τις διατάξεις 
του αρ. 20 του ν. 4452/2017 (ΦΕΚ Α' 17/2017). 

4. Τις διατάξεις της παρ. 4 του αρ. 13 του ν. 2817/2000 
(ΦΕΚ Α' 78/2000) και της παρ. 3 του αρ. 68 του ν. 4235/ 
2014 (ΦΕΚ Α'32/2014). 

5. Τις διατάξεις του αρ. 2 του π.δ. 117/2002 (ΦΕΚ Α' 
99/2002). 

6. Την υπ' αριθμ. 59950/Ζ2/6.4.2017 εγκύκλιο του 
Υπουργού Παιδείας Έρευνας και Θρησκευμάτων με θέμα 
«Οδηγίες σχετικά με την υλοποίηση και την εφαρμογή 
των περιεχομένων στο άρθρο 20 του ν. 4452/2017 (Α' 17) 
διατάξεων, που αφορούν στις κατηγορίες προσωπικού 
Ε.Ε.Π., Ε.ΔΙ.Π. και Ε.Τ.Ε.Π. των Ανώτατων Εκπαιδευτικών 
Ιδρυμάτων της Χώρας» (ΑΔΑ: ΨΛΓ34653ΠΣ-ΓΝ7). 

7. Την από 27.6.2017 αίτηση ένταξης της Μπαρτζελά 
Κλεονίκης του Γεωργίου, μόνιμου υπαλλήλου, του Πα¬ 
νεπιστημίου Πατρών, κλάδου ΤΕ Μουσικής, στην κατη¬ 
γορία ΕΤΕΠ. 

8. Την απόφαση της αριθμ. 18/18.7.2017 συνεδρίασης 
της συνέλευσης του Τμήματος Επιστημών της Εκπαίδευ¬ 
σης και της Αγωγής στην Π ροσχολική Ηλικία περί ορι¬ 
σμού Τριμελούς Εισηγητικής Επιτροπής. 

9. Την αριθμ. πρωτ. 575/4.9.2017 Εισηγητική Έκθεση 
τηςΤριμελούς Εισηγητικής Επιτροπής. 

10. Την απόφαση της αριθμ. 1/5.9.2017 συνεδρίασης 
της συνέλευσης του Τμήματος Επιστημών της Εκπαίδευ¬ 
σης και της Αγωγής στην Π ροσχολική Ηλικία σύμφωνα 
με την οποία εγκρίνεται η αίτηση ένταξης της Μπαρτζελά 
Κλεονίκης σε θέση της κατηγορίας ΕΤΕΠ. 

11. Την απόφαση της Συγκλήτου του Ιδρύματος στην 
αριθμ. 130/18.1.2018 συνεδρίασή της, στην οποία δια¬ 
τυπώθηκε η θετική της γνώμη επί της συνδρομής των 
απαιτούμενων προϋποθέσεων του ισχύοντος νόμου 
στην προτεινόμενη ένταξη της Μπαρτζελά σε θέση της 
κατηγορίας ΕΤΕΠ, καθώς και η κατανομή μιας κενής 
οργανικής θέσης της κατηγορίας ΕΤΕΠ ΤΕ στην Σχολή 
Ανθρωπιστικών και Κοινωνικών Επιστημών. 

12. Την αριθμ. 73/1.2.2018 απόφαση της Κοσμητείας 
της Σχολής Ανθρωπιστικών και Κοινωνικών Επιστημών 
σύμφωνα με την οποία κατανέμεται μια κενή οργανική 
θέση της κατηγορίας ΕΤΕΠΤΕ στοΤμήμα Επιστημών της 
Εκπαίδευσης και της Αγωγής στην Π ροσχολική Ηλικία 
της Σχολής Ανθρωπιστικών και Κοινωνικών Επιστημών. 

13. Το γεγονός ότι από τις διατάξεις της ανωτέρω από¬ 
φασης δεν προκαλείτε δαπάνη σε βάρος του Κρατικού 
προϋπολογισμού, διαπιστώνουμε: 

Την ένταξη της Μπαρτζελά Κλεονίκης του Γεωργίου, 
μονίμου υπαλλήλου του Πανεπιστημίου Πατρών, σε κενή 
οργανική θέση ΤΕ κατηγορίας της προβλεπόμενης από 
το αρ. 29 του ν. 4009/2011, κατηγορίας Ειδικού Τεχνικού 

Εργαστηριακού Προσωπικού (ΕΤΕΠ) του Τμήματος Επι¬ 
στημών της Εκπαίδευσης και της Αγωγής στην Προσχο- 
λική Ηλικία της Σχολής Ανθρωπιστικών και Κοινωνικών 
Επιστημών του Πανεπιστημίου Πατρών, με αντίστοιχη 
κατάργηση της κατεχόμενης πριν από την ένταξη θέ¬ 
σης της, σύμφωνα με τις διατάξεις του άρθρου 66 του 
ν. 4415/2016, όπως τροποποιήθηκε με το άρθρο 20 του 
ν. 4452/2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 13 Φεβρουάριου 2018 

Η Πρύτανης 

ΒΕΝΕΤΣΑΝΑ ΚΥΡΙΑΖΟΠΟΥΛΟΥ 


Αριθμ. 532/4584 (3) 

Ένταξη υπαλλήλου του Πανεπιστημίου Πατρών 
με σχέση εργασίας Ιδιωτικού Δικαίου Αορίστου 
Χρόνου, στην κατηγορία Ειδικού Τεχνικού Εργα¬ 
στηριακού Προσωπικού (Ε.Τ.Ε.Π.). 

Η ΠΡΥΤΑΝΗΣΤΟΥ ΠΑΝΕΠΙΣΤΗΜΙΟΥ ΠΑΤΡΩΝ 

Έχοντας υπόψη: 

1. Τις διατάξεις του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνο¬ 
ποίηση των ανωτάτων εκπαιδευτικών ιδρυμάτων», και 
ειδικότερα τα άρθρα 29 και 79 του ανωτέρω νόμου (ΦΕΚ 
Α' 195/2011). 

2. Τις διατάξεις του ν. 4186/2013 «Αναδιάρθρωση της 
Δευτεροβάθμιας Εκπαίδευσης και λοιπές διατάξεις», και 
ειδικότερα το άρθρο 39παρ. 21 του ανωτέρω νόμου, με 
την οποία τροποποιήθηκε το άρθρο 79 παρ. 3 εδ. δ' του 
ν. 4009/2011. 

3. Τις διατάξεις του αρ. 66 του ν. 4415/2016 (ΦΕΚ Α' 
159/2016) έτσι όπως αντικαταστάθηκε από τις διατάξεις 
του αρ. 20 του ν. 4452/2017 (ΦΕΚ Α' 17/2017). 

4. Τις διατάξεις της παρ. 4 του αρ. 13 του ν. 2817/2000 
(ΦΕΚ Α' 78/2000) και της παρ. 3 του αρ. 68 του ν. 4235/ 
2014 (ΦΕΚ Α' 32/2014). 

5. Τις διατάξεις του αρ. 2 του π.δ. 117/2002 (ΦΕΚ Α' 
99/2002). 

6. Την υπ' αριθμ. 59950/Ζ2/6.4.2017 εγκύκλιο του 
Υπουργού Παιδείας Έρευνας και Θρησκευμάτων με θέμα 
«Οδηγίες σχετικά με την υλοποίηση και την εφαρμογή 
των περιεχομένων στο άρθρο 20 του ν. 4452/2017 (Α' 17) 
διατάξεων, που αφορούν στις κατηγορίες προσωπικού 
Ε.Ε.Π., Ε.ΔΙ.Π. και Ε.Τ.Ε.Π. των Ανώτατων Εκπαιδευτικών 
Ιδρυμάτων της Χώρας» (ΑΔΑ: ΨΛΓ34653ΠΣ-ΓΝ7). 


7. Την από 26/5/2017 αίτηση ένταξης του Θωμόπου- 
λου Γεωργίου του Ανδρέα, υπαλλήλου, με σχέση εργασί¬ 
ας Ιδιωτικού Δικαίου Αορίστου Χρόνου του Πανεπιστη¬ 
μίου Πατρών, στην κατηγορία ΕΤΕΠ. 

8. Την απόφαση της αριθμ. 8/30.05.2017 συνεδρίασης 
της συνέλευσης του Τμήματος Ηλεκτρολόγων Μηχανι¬ 
κών και Τεχνολογίας Υπολογιστών περί ορισμού Τριμε¬ 
λούς Εισηγητικής Επιτροπής. 

9. Την αριθμ. πρωτ. 2202/19.9.2017 εισηγητική έκθεση 
τηςΤριμελούς Εισηγητικής Επιτροπής. 

10. Την απόφαση της αριθμ. 1 /19.9.2017 συνεδρία¬ 
σης της συνέλευσης του Τμήματος Ηλεκτρολόγων Μη¬ 
χανικών και Τεχνολογίας Υπολογιστών σύμφωνα με την 
οποία εγκρίνεται η αίτηση ένταξης του Θωμόπουλου 
Γεωργίου του Ανδρέα σε θέση της κατηγορίας ΕΤΕΠ. 

11. Την απόφαση της Συγκλήτου του Ιδρύματος στην 
αριθμ. 130/18.01.2018 συνεδρίασή της, στην οποία δι¬ 
ατυπώθηκε η θετική της γνώμη επί της συνδρομής των 
απαιτούμενων προϋποθέσεων του ισχύοντος νόμου 
στην προτεινόμενη ένταξη του Θωμόπουλου Γεωργίου 
σε θέση της κατηγορίας ΕΤΕΠ, καθώς και η κατανομή 
μιας κενής οργανικής θέσης της κατηγορίας ΕΤΕΠ ΠΕ 
στην Πολυτεχνική Σχολή. 

12. Την αριθμ. 135/25.1.2018 απόφαση της Κοσμητείας 
της Πολυτεχνικής Σχολής σύμφωνα με την οποία κατανέ- 
μεται μιας κενή οργανική θέση της κατηγορίας ΕΤΕΠ ΠΕ 
στο Τμήμα Ηλεκτρολόγων Μηχανικών και Τεχνολογίας 
Υπολογιστών της Πολυτεχνικής Σχολής. 

13. Το γεγονός ότι από τις διατάξεις της ανωτέρω από¬ 
φασης δεν προκαλείτε δαπάνη σε βάρος του Κρατικού 
προϋπολογισμού, διαπιστώνουμε: 

Την ένταξη του Θωμόπουλου Γεωργίου του Ανδρέα, 
υπαλλήλου του Πανεπιστημίου Πατρών με σχέση εργασί¬ 
ας Ιδιωτικού Δικαίου Αορίστου Χρόνου, σε κενή οργανική 
θέση ΠΕ κατηγορίας της προβλεπόμενης από το αρ. 29 
τουν. 4009/2011, κατηγορίας Ειδικού Τεχνικού Εργαστη¬ 
ριακού Προσωπικού (ΕΤΕΠ) του Τμήματος Ηλεκτρολόγων 
Μηχανικών και Τεχνολογίας Υπολογιστών της Πολυτε¬ 
χνικής Σχολής του Πανεπιστημίου Πατρών, με αντίστοι¬ 
χη κατάργηση της κατεχόμενης πριν από την ένταξη 
θέσης του, σύμφωνα με τις διατάξεις του άρθρου 66 
του ν. 4415/2016, όπως τροποποιήθηκε με το άρθρο 20 
του ν. 4452/2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 13 Φεβρουάριου 2018 

Η Πρύτανης 

ΒΕΝΕΤΣΑΝΑ ΚΥΡΙΑΖΟΠΟΥΛΟΥ 







8668 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'729/02.03.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐρά€$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























